જનરલ બોર્ડની બેઠકે આજે પ્રધાનમંત્રી નરેન્દ્ર મોદી અને કેન્દ્રીય ગૃહમંત્રી અમિત શાહને અભિનંદન આપતો એક ઠરાવ પસાર કર્યો હતો એ વેળા અમદાવાદના શાહઆલમ વિસ્તારમાં નાગરિકતા બિલના વિરોધમાં ગત સપ્તાહે મચેલા તોફાનો દરમિયાન કોંગ્રેસના સ્થાનિક કોર્પોરેટર શહજાદખાન પઠાણની કરાયેલી ધરપકડ બાદ કોંગ્રેસ દ્વારા પઠાણ સામે કોઈ પગલાં ભરવામાં ન આવ્યા હોવાનો ભાજપના નેતાએ ઉલ્લેખ કરતા કોંગ્રેસે પણ ભૂતકાળમાં ભાજપના કોર્પોરેટરોની કરાયેલી ધરપકડનો આક્ષેપ કરતા બંને પક્ષો વચ્ચે શાબ્દિક યુદ્ધ શરૂ થયું હતું અને જોતજોતામાં બંને પક્ષના કોર્પોરેટરો ગૃહની વેલમાં ધસી આવ્યા હતા અને ભારે સૂત્રોચ્ચાર સાથે હંગામો મચાવી દીધો હતો.